Diari Oficial de la Generalitat Valenciana


Sumari del DOGV 3526, del 28-06-1999 (1999/5140)

RESOLUCIÓ de 4 de març de 1999, del director general de Transports, per la qual s'estableix la dotació econòmica per a l'any 1999 a la Cambra de Comerç, Indústria i Navegació de Castelló.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/5140


Data del document
:   04-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Castelló de la Plana
    * pressupost
    * cambra de comerç i indústria

RESOLUCIÓ de 4 de març de 1999, del director general de Transports, per la qual s'estableix la dotació econòmica per a l'any 1999 a la Cambra de Comerç, Indústria i Navegació de Castelló. [1999/S5140]
  
El conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports i la Cambra Oficial de Comerç, Indústria i Navegació de Castelló, per al desenvolupament d'activitats que potencien i consoliden a Castelló l'activitat del transport estableix, en les clàusules quarta i cinquena, que el director general de Transports fixarà per mitjà de resolucions anuals l'import de la dotació econòmica per a cada exercici durant el termini de vigència del conveni que és fins al 31 de desembre de l'any 2000.
  
De conformitat amb el que s'ha exposat abans, resolc
  
Primer
  
Fixar la dotació econòmica global corresponent a l'exercici de 1999 per al desenvolupament del conveni marc, en la quantitat de 2.667.000 pessetes (dos milions sis-centes seixanta-set mil pessetes); de les quals la Conselleria d'Obres Públiques, Urbanisme i Transports aportarà el 75% (2.000.000 pessetes) i la Cambra Oficial de Comerç, Indústria i Navegació de Castelló el 25% (667.000 pessetes) restant.
  
La consignació pressupostària per a efectuar la despesa es farà a càrrec del programa 513.30, capítol IV, línia «Promoció del transport públic, dels pressupostos de la Generalitat Valenciana per a l'any 1999.»
  
Segon
  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 1999 serà per mitjà de la justificació de la despesa efectuada i la Conselleria d'Obres Públiques, Urbanisme i Transports farà el pagament a mesura que la Cambra Oficial de Comerç, Indústria i Navegació de Castelló justifique correctament la despesa feta.
  
Tercer
  
Les activitats que s'han de fer en el present exercici se subjectaran a les línies d'actuació previstes en la clàusula tercera del conveni marc i seran les següents:
  
Anàlisi detallat de les empreses de transport de mercaderies, incidint especialment en qüestions tals com el tipus d'activitat que desenvolupen, l'àmbit de prestació dels seus serveis i les destinacions que ofereixen.
  
Accions de foment en matèria de cooperació interempresarial tant en l'àmbit nacional com internacional.
  
Assessorament en matèries legals, tècniques i administratives d'interés per al sector.
  
Promoure la participació de les empreses en certàmens dirigits al sector del transport.
  
Activitats de formació especialment adreçades a les persones que desenvolupen la seua activitat en el sector.
  
Promoure el transport a Castelló, a fi d'animar l'industrial a la contractació del transport castellonenc. Aquesta promoció es portarà a cap per mitjà de jornades i seminaris divulgatius.
  
Divulgar la posició geoestratègica a Castelló a fi que es configure com a centre logístic de la província.
  
Promoure la incorporació de noves tecnologies tendents a millorar la gestió i la capacitat de comercialització.
  
La no-realització de les activitats previstes podrà donar lloc a la devolució dels imports percebuts, més els interessos de demora legalment establerts.